10/03/2014 | Administración LocalMunicipal
Cedeira
Estimación de alegacións ás bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar

ANUNCIO Estimación de alegacións ás bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar En data 27 de febreiro de 2014 ditouse a seguinte resolución de Alcaldía (número 56) pola que se estiman as alegacións ás bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar. “Resultando que mediante resolución de Alcaldía de data 13.01.2014 se aproban a convocatoria e as bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar prestado polo concello de Cedeira, publicadas no Boletín Oficial da Provincia n.º 14, do 22.01.2014, Resultando que en data 30.01.2014 D. Antonio Leonardo Mallah Christiansen, como representante sindical do persoal laboral do Concello de Cedeira, presenta alegacións a ditas bases, solicitando a anulación do apartado 9, criterios de selección, puntos a.2 e a.3, do seguinte teor literal “Por cada curso realizado con posterioridade á obtención das certificacións ou titulacións do apartado anterior (.)”, no sentido de que os cursos non teñan ese tipo de limitación, e se ofreza unha puntuación máxima por cursos sen ter en conta datas de realización dos mesmos; e solicitando así mesmo que se valore de forma máis xenerosa o tempo de traballo, e se teña en conta a suxestión de redactar unhas bases o mais elaboradas posibles para non deixar marxe a interpretacións, regulando a forma de solucionar os empates. Visto o escrito de data 02.02.2014 presentado pola traballadora social do Concello de Cedeira, D.ª Lenut Danny Andres Brettschneider Alanis, en relación a ditas alegacións, Vista a proposta da concelleira delegada de Familia e Prestacións, de data 20.02.2014, no sentido de proceder á estimación das alegacións presentadas por D. José Ángel Picos Loureiro, presentando nova redacción das bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar, na que se incluén as seguintes modificacións: – Se modifica a base número 9 introducindo un apartado a.3 a efectos de valoración dos cursos realizados con anterioridade á obtención das certificacións ou titulacións previstas no apartado a.1; – Se aumenta a puntuación outorgada á experiencia laboral; – Se introducen criterios de desempate entre candidatos; – Se substitúe a proba práctica prevista na fase de oposición por un exame tipo test de acordo co temario que se introduce como anexo ás bases; – Se modifica a base número 10 para introducir un prazo de alegacións previo á resolución da Alcaldía pola que se aprobe a bolsa de traballo. Visto o informe de Secretaría e Intervención de data 21.02.2012, informando favorablemente a estimación do recurso presentado e a proposta de nova redacción das bases presentada pola concelleira, se ben en relacións a dita proposta se realizan observacións, En uso das atribucións que me confire a vixente normativa de réxime local, RESOLVO: Primeiro. –Estimar as alegacións presentadas en data 30.01.2014 por D. Antonio Leonardo Mallah Christiansen, representante sindical do persoal laboral do Concello de Cedeira, ás bases específicas para a formación dunha bolsa de traballo para realizar contratacións laborais temporais como auxiliares para o sevizo de axuda no fogar prestado polo concello de Cedeira. Segundo. –Aprobar as bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar, incorporando ditas bases na súa nova redacción, que modifica as bases número 9 e 10, como anexo á presente resolución. Terceiro. –Dispoñer a publicación no Boletín Oficial da Provincia da presente resolución e da modificación das bases específicas para a formación dunha bolsa de traballo para realizar contratacións laborais temporais como auxiliares para o servizo de axuda no fogar. Cuarto. –Durante o prazo de oito (8) días naturais a contar desde o seguinte ao da publicación do anuncio no BOP poderánse presentar novas solicitudes de participación no proceso selectivo, conforme ao establecido na base 7, así como presentar documentación complementaria no caso de ter presentado a solicitude de participación no primeiro prazo outorgado ao efecto.” ANEXO BASES ESPECÍFICAS PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS LABORAIS TEMPORAIS COMO AUXILIARES PARA O SERVIZO DE AXUDA NO FOGAR 1.–OBXECTO DA CONVOCATORIA. O obxecto da convocatoria é a formación dunha bolsa de traballo para realizar contratación laborais temporais ou nomeamentos interinos nos postos de traballo de auxiliar para o servizo de axuda no fogar.2.–DURACIÓN DOS CONTRATOS. Segundo se estableza en cada contrato de conformidade coas necesidades do Concello de Cedeira.3.–SISTEMA DE PROVISION. Concurso-oposición 4.–XORNADA LABORAL. Será de 37 horas e 30 minutos semanais de luns a domingo cos descansos establecidos por lei de ser o contrato a xornada completa ou a parte proporcional que se estableza en cada caso.5.–RETRIBUCIÓNS. As retribucións serán as que figuran na “Táboa salarial do persoal laboral do Concello de Cedeira para o exercicio económico en vigor” para “Peóns, limpadoras. e outros non titulados”. 6.–REQUISITOS DOS ASPIRANTES. Os aspirantes deberán reunir os seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, cónxuge dun español ou dun nacional dun Estado membro de Unión Europea non separado de dereito, ou extranxeiro con residencia legal en España. b) Ter cumpridos os 16 anos de idade. c) Posuír permiso de conducción e dispoñibilidade dun vehículo para desprazarse polo concello. d) Estar en posesión de diplomas de cursos oficiais relativos ás funcións a desempeñar que xuntos ou por separado acrediten un mínimo de 400 horas. e) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación para realizar as probas. A condición de minusválido e a súa compatibilidade acreditaranse con certificación da Delegación Provincial de Sanidade e Servizos Sociais. f) Non estar incurso en causa de incapacidade ou incompatibilidade que determine a lexislación vixente. g) Non ter sido separado, mediante expediente disciplinario, do servizo da Administración do Estado, Comunidade Autónoma ou das entidades locais, nin atoparse inhabilitado para o exercicio de funcións públicas. Conforme o Decreto 99/2012, a partires do 1 de xaneiro de 2016 será requisito indispensable estar en posesión do certificado de profesionalidade de auxiliar de axuda a domicilio ou do certificado de profesionalidade de atención sociosanitaria a persoas a domicilio (R. D. 1379/2008), do 1 de agosto, polo que se establecen os certificados de profesionalidade da familia profesional Servizos Socioculturais e á comunidade ou título de Formación Profesional Regrada (ciclo medio) de Técnico en Atención a Persoas en Situación de Dependencia. Aquelas persoas integrantes da bolsa que na referida data non teñan acreditado estar en posesión de ditos certificados quedarán excluídos da lista, e no seu caso, deberán cesar no posto no que estiveran contratados. Os anteriores requisitos, así como os específicos que se esixan, se é o caso, deberán reunirse con referencia ao último día do prazo de presentación de solicitudes, e gozar deles ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente.7.–PRESENTACIÓN DE SOLICITUDES. As solicitudes presentaranse no modelo de instancia que se facilitará nas oficinas municipais e irán acompañadas de fotocopia do DNI, do permiso de conducción e da documentación acreditativa dos méritos alegados, os cales serán obxecto de compulsa no Rexistro de entrada de documentos. As solicitudes presentaranse no Rexistro Xeral de entrada de documentos do Concello de Cedeira durante o prazo de 8 días naturais, contados dende o seguinte ao da publicación do anuncio da convocatoria no BOP. Ademais achegarase o xustificante de pago da taxa de 5 €, según o disposto pola Ordenanza municipal 2.6, reguladora da taxa pola participación en procesos selectivos, no seu artigo 5.1. 8.–COMISIÓN SELECCIONADORA. A comisión seleccionadora estará0 composta por un presidente, un secretario e tres vogais nomeados por resolución da Alcaldía.9.–CRITERIOS DE SELECCIÓN. A selección das persoas aspirantes constará das seguintes fases: 1.–FASE DE CONCURSO, ata un máximo de 20 puntos, na que se valorarán os seguintes méritos: A) Titulación e cursos (máximo de 12 puntos). a.1) Por estar en posesión do certificado de profesionalidade de auxiliar de axuda a domicilio (R. D. 331/1997) ou do certificado de profesionalidade de atención sociosanitaria a persoas a domicilio (R. D. 1379/2008), de 1 de agosto, polo que se establecen os certificados de profesionalidade da familia profesional Servizos Socioculturais e á comunidade ou título de Formación Profesional Regrada (ciclo medio) de Técnico en Atención a Persoas en Situación de Dependencia: 6 puntos. a.2) Por cada curso realizado con posterioridade á obtención das certicacións ou titulacións do apartado anterior: a.2.1) Cursos impartidos por unha Institución pública ou con recoñecemento oficial relacionado coas funcións a desempeñar de máis de 75 horas de duración: 2 puntos por cada un, cun máximo de 4 puntos. a.2.2) Cursos impartidos por unha institución pública ou con recoñecemento oficial relacionado coas función a desempeñar de mais de 20 horas de duración: 0,5 puntos por cada un, cun máximo de 2 puntos. a.3) Os cursos realizados con anterioridade á obtención das certificacións ou titulacións previstas no apartado a.1) serán valorados conforme á puntuación establecida no apartado a.2) sempre e cando se acredite suficientemente que ditos cursos que se presentan como méritos non foron incluidos de ningún xeito na valoración do proceso formativo que lles levou a acadar ditas certificacións ou titulacións. B) Experiencia laboral (máximo 7 puntos). Por cada mes completo de servizos prestados en calquera administración pública mediante relación laboral, fixa ou temporal, ou funcionarial, de carreira ou interina, como auxiliar de axuda no fogar ou equivalente: 0,10 puntos. Por cada mes completo de servizos prestados en empresas privadas como auxiliar de axuda no fogar ou equivalente: 0,05 puntos. C) Coñecemento da lingua galega (máximo 1 punto). Por estar en posesión de titulación acreditativa do Celga 2 ou equivalente segundo validacións oficialmente establecidas: 0,5 puntos. Por estar en posesión de titulación acreditativa do Celga 3 ou equivalente segundo validacións oficialmente establecidas: 0,75 puntos. Por estar en posesión de titulación acreditativa do Celga 4 ou superior ou equivalente segundo validacións oficialmente establecidas: 1 punto.2.–FASE OPOSICIÓN (máximo 30 puntos): A comisión seleccionadora realizará un test coa finalidade de avaliar os coñecementos da persoa candidata ao posto de traballo en materia do SAF. O test consistirá en contestar a un cuestionario composto por 30 preguntas sobre o temario que figura como anexo das presentes bases, con tres respostas alternativas, sendo únicamente unha delas a correcta. O tempo máximo para a realización deste exercicio será de corenta e cinco minutos. Cada resposta correcta puntuarase con 1 punto, e as respostas erradas ou en branco non penalizarán. O exercicio se valorará cun máximo de 30 puntos.3.–De producirse empate na puntuación, a orde de desempate será a seguinte: 1. Puntuación obtida no test da fase de oposición.2. Puntuación obtida no apartado A da fase de concurso.3. Puntuación obtida no apartado B da fase de concurso.4. Puntuación obtida no apartado C da fase de concurso.10.–FORMACIÓN DA BOLSA DE TRABALLO. Unha vez transcurrido o prazo de presentación de solicitudes, reunirase a comisión seleccionadora, que tras efectuar a selección dos aspirantes elaborará unha lista provisional ordeada pola puntuación total obtida por cada aspirante no proceso selectivo, que será elevada ó alcalde e aprobada por resolución. Posteriormente será publicada no taboleiro de anuncios municipal, na páxina web e sede electrónica. As persoas que non estean de acordo coas puntuacións outorgadas disporán de cinco días hábiles para realizar as alegacións pertinentes. Revisadas ditas alegacións, procederase a elaborar o listado definitivo que será publicado polos mesmos medios, entrando en vigor inmediatamente.11.–CHAMAMENTOS AOS ASPIRANTES. Os chamamentos faranse polo medio máis urxente que permita ter constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que o realice fará constar mediante dilixencia a súa realización, e se tivo ou non resposta.12.–SITUACIÓN NA BOLSA DE TRABALLO.1. As persoas integrantes da bolsa de traballo perderán a orde de prelación que en cada momento lles corresponda, de tal maneira que, se o contrato para a que son chamados finaliza, retornarán ao último posto do grupo constituído por quen teñan a mesma puntuación.2. As persoas integrantes da bolsa de traballo que, sendo convocadas para facer efectiva a contratación ou segundo ou disposto na base 11, non se presentasen ou renunciasen a esta sen xustificación suficiente, perderán os seus dereitos quedando excluídos da lista. A mesma consecuencia terá a renuncia á continuidade no desempeño dun posto de traballo.13.–CONTRATACIÓNS. Poderán realizarse contratacións temporais para o desempeño de postos de traballo que se encontren vacantes ou, excepcionalmente, nomeamentos interinos para sustitución de persoal con dereito a reserva do posto por motivo de ILT, baixa por maternidade, vacacións, etc, e sexa imprescindible o nomeamento interino para a correcta prestación do servizo, o cal deberá quedar debidamente acreditado no expediente. Previamente ao nomeamento deberá solicitarse informe de existencia de crédito á Intervención municipal. Unha vez comparecera o aspirante chamado segundo a orde da bolsa de traballo, o alcalde por resolución procederá a sua contratación para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por resolución da Alcaldía de conformidade co establecido na lexislación vixente.14.–EXTINCIÓN DA BOLSA DE TRABALLO. A bolsa de traballo formada como consecuencia do proceso selectivo que regulan estas bases extinguirase unha vez transcorridos dous anos a contar dende a data de publicación no BOP da resolución da Alcaldía que a aprobe, poidendo ser obxecto de prórroga por causas debidamente xustificadas e motivadas.15.–PUBLICIDADE. No BOP publicarase anuncio comprensivo do acordo de aprobación da convocatoria, do prazo de presentación de solicitudes e do lugar no que poderán obterse as bases do proceso selectivo. No taboleiro de anuncios e na páxina web do Concello e sede electrónica publicaranse as bases íntegras do proceso selectivo e os resultados do proceso de selección.16.–RÉXIME XURÍDICO APLICABLE. En todo o non previsto expresamente nas presentes bases, serán de aplicación as bases xerais para a contratación de persoal laboral temporal do Concello de Cedeira, aprobadas na sesión plenaria do día 17 de abril de 1997, e publicadas no Boletín Oficial da Provincia número 110, do 15 de maio de 1997, o Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores e demais normas de aplicación. ANEXO TEMA 1.–O SAD: marco xurídico e competencial. Aspectos xerais. Equipo de atención domiciliaria. Funcións, normas de actuación e perfil profesional do auxiliar. TEMA 2.–LIMPEZA E COIDADO DO FOGAR. TEMA 3.–ALIMENTACIÓN E NUTRICIÓN. TEMA 4.–ASEO, HIXIENE E CUIDADOS BÁSICOS. Cedeira, 28 de febreiro de 2014. O alcalde D. Luis Rubido Ramonde